టీడీఆర్‌తో యమహా ఒప్పందం
నవతెలంగాణ,వాణిజ్యవిభాగం
ప్రముఖ ద్విచక్ర వాహన తయారీ సంస్థ యమహా మోటార్‌ ఇండియా టీడీఆర్‌ పాలిటెక్నిక్‌ కాలేజీతో ఒప్పందం కుదుర్చుకుంది. ఇందులో భాగంగా నల్గొండ జిల్లా బీబీనగర్‌లోని టీడీఆర్‌ ప్రాంగణంలో యమహా ట్రేనింగ్‌ స్కూల్‌ను (వైటీఎస్‌) ప్రారంభించింది. ఈ ఉమ్మడి భాగస్వామ్యంతో 'సెంటర్‌ ఆఫ్‌ ఎక్స్‌లెన్సీ' సాధించడమే లక్ష్యమని వైటీఎస్‌ పేర్కొంది. ఈ కార్యక్రమంలో భాగంగా యువతకు ద్విచక్ర వాహనాలకు సంబంధించిన టెక్నికల్‌ ట్రేనింగ్‌ అందిస్తామని, తద్వారా ద్విచక్ర వాహన రంగంలో టెక్నిషియన్‌ నిపుణులుగా తయారు చేస్తామని సంస్థ పేర్కొంది. ఈ శిక్షణ అనంతరం యమహా కంపెనీకి చెందిన షోరూమ్‌ల యందు ఉద్యోగాలు పొందేందుకు అవకాశం లభిస్తుందని తెలిపింది. యమహా మోటార్‌ ఇండియా ఆధ్వర్యంలో ఈ వైటీఎస్‌ కార్యక్రమాలను యమహా టెక్నికల్‌ నిపుణులు నిర్వహిస్తున్నారు. దేశవ్యాప్తంగా మొత్తం 32 యమహా ట్రేనింగ్‌ స్కూల్స్‌ను సంస్థ ప్రారంభినట్టుగా తెలిపింది.
మీ స్నేహితులకు రికమెండ్ చెయ్యండి